**KONKURSA “SKANOŠAIS IZRĀVIENAM” NOTEIKUMI**

Radio SWH konkursa „**SKANOŠAIS IZRĀVIENAM”** (turpmāk tekstā - Konkurss) organizētājs ir AS "RADIO SWH" (reģ.Nr.40003125825, juridiskā adrese Rīga, Ganību dambis 24D, LV-1005), turpmāk tekstā “Radio SWH”. Konkursa dalībniekiem ir jāievēro šie noteikumi, kā arī Radio SWH rīkoto konkursu noteikumi, kuri pieejama Radio SWH mājaslapas sadaļā “Dokumenti”.

**INFORMĀCIJA PAR KONKURSU**

1. Konkurss tiek organizēts Latvijas teritorijā un visās citās valstīs, kurās Radio SWH translācija ir pieejama interneta tiešraidē.

2. Konkursa norises sākuma datums ir 2025.gada 08. septembrī, konkursa norises beigu datums ir 2025.gada 28.novembris.

**REĢISTRĒŠANĀS KONKURSAM**

3. Iepriekšēja reģistrēšanās Konkursam netiek veikta.

4. Konkursā nedrīkst piedalīties persona, kura viena kalendārā mēneša laikā ir saņēmusi balvu konkrētajā radio stacijā.

**KONKURSA NORISE**

5. Sākot ar 2025.gada 08 .septembri, trīs reizes diennaktī, Radio SWH, Radio SWH LV un Radio SWH+ staciju ēteros atskanēs īpašs džingls, atskanot šim džinglam klausītājiem ir jāzvana uz SWH ētera sekojošiem tālruņu numuriem:

1) Radio SWH: 27339933,

2) Radio SWH LV: 28600900,

3) Radio SWH+ : 25452525.

6. Pirmais klausītājs, kurš sazvana radio ēteru kļūst par Konkursa dalībnieku.

7. Konkursa dalībniekam piecās sekundēs ir jānosauc pieci vārdi atbilstoši uzdotajam jautājumam. Ja konkursa dalībnieks, norādītajā laikā, nosauc piecus atbilstošos vārdus, tad balvā saņem 100 EUR (vienu simtu eiro).

8. Ja konkursa dalībniekam neizdodas nosaukt atbilstošos vārdus vai arī neizdodas atbildēt noteiktajās piecās sekundēs, tad konkursa dalībnieks balvu nesaņem un citiem tā brīža zvanītājiem netiek dota iespēja konkursu turpināt, bet ir jāgaida nākošais džingla atskaņošanas brīdis.

**BALVAS, TO SAŅEMŠANAS KĀRTĪBA**

9. Katrs Radio SWH, Radio SWH LV un Radio SWH+ staciju konkursa uzvarētājs balvā saņem 100,00 EUR (vienu simtu eiro).

10. Četrpadsmit darba dienu laikā pēc konkursa, uzvarētājam ir jāierodas Radio SWH (Ganību dambī 24D, Rīga, LV-1005) personiski vai tā pilnvarotajai personai, uzrādot personu apliecinošu dokumentu vai pilnvarotajai personai – pilnvaru (elektroniski parakstītu un nosūtītu uz SWH e-pastu: akcija@radioswh.lv ).

11. Balvas ieguvējs paraksta vienošanos par balvas saņemšanu, uzrādot personu apliecinošu dokumentu, savu kontaktinformāciju un bankas konta Nr., uz kuru Radio SWH piecu darba dienu laikā pārskaitīs balvai paredzēto naudas summu – 100,00 EUR (vienu simtu eiro).

12. Ja balva netiek izņemta četrpadsmit darba dienu laikā, balva netiek izsniegta un paliek Organizatora īpašumā.

13. Balvas izsniegšana konkursu uzvarētājiem notiek saskaņā ar “Radio SWH rīkoto konkursu noteikumiem” (pieejama Radio SWH mājaslapas sadaļā “Dokumenti”).

**VISPĀRĪGI**

14. Visi dalībnieku personīgie dati tiek apstrādāti un izmantoti saskaņā ar Organizatora Privātuma politikas noteikumiem (pieejama Radio SWH mājaslapas sadaļā “Dokumenti”).

15. Konkursa laikā var tikt veikta konkursa uzvarētāju fotografēšana un filmēšana, iegūtie materiāli tiks izmantoti šī pasākuma atspoguļošanai un popularizēšanai Radio SWH tīmekļa vietnē un sociālajos tīklos.

16. Organizators drīkst grozīt šos Noteikumus un nosacījumus, jebkuri grozījumi tiks publicēti Organizatora tīmekļa vietnē www.radioswh.lv.

AS "RADIO SWH"

Adrese: Ganību dambis 24D, Rīga, LV-1005

Telefons: +371 67370067

Mājas lapa: www.radioswh.lv